Document ID: 32010D0750
Publication Date: 2010-12-03

Content:
DEĊIŻJONI TAL-KUMMISSJONI
tat-3 ta’ Diċembru 2010
li tistabbilixxi l-bilanċ finali li għandu jitħallas jew li għandu jkun irkuprat malli jagħlaq il-programm fil-qasam tal-programmi ta’ żvilupp rurali tranżizzjonali ffinanzjati mill-Fond Agrikolu Ewropew dwar Gwida u Garanzija (l-FAEGG) mill-Estonja, Ċipru, il-Latvja, il-Litwanja, Malta, il-Polonja u s-Slovakkja
(notifikata bid-dokument numru C(2010) 8471)
(It-testi bl-Estonjan, bil-Grieg, bil-Latvjan, bil-Litwan, bil-Malti, bil-Polakk u bis-Slovakk biss huma awtentiċi)
(2010/750/UE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kummissjoni (KE) Nru 27/2004 tal-5 ta’ Jannar 2004 li jwaqqaf ir-regoli ddettaljati għat-tħaddim tar-Regolament tal-Kunsill (KE) Nru 1257/1999 dwar l-iffinanzjar mit-Taqsima tal-Garanziji tal-FAEGG tal-miżuri tal-iżvilupp rurali fir-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja (1), u b’mod partikolari l-Artikolu 3(4) tiegħu,
Wara li kkunsidrat ir-Regolament tal-Kunsill (KE) Nru 1260/1999 tal-21 ta’ Ġunju 1999 li jistabbilixxi d-dispożizzjonijiet ġenerali dwar il-Fondi Strutturali (2), u b’mod partikolari l-Artikolu 32(3) tiegħu,
Wara li kkunsidrat ir-Regolament tal-Kunsill (KE) Nru 1257/1999 tas-17 ta’ Mejju 1999 dwar is-sostenn għal żvilupp rurali mill-Fond Agrikolu Ewropew għall-Gwida u Garanzija (FAEGG) u li jemenda u jħassar ċerti Regolamenti (3), u b’mod partikolari l-Artikolu 47(3) tiegħu,
Wara li kkonsultat mal-Kumitat għall-Fondi Agrikoli,
Billi:
(1)
Id-Deċiżjoni tal-Kummissjoni 2009/984/UE (4) stabbilixxiet il-bilanċ finali li għandu jitħallas jew li għandu jkun irkuprat minħabba l-għeluq tal-programm fil-qasam tal-programmi ta’ żvilupp rurali tranżizzjonali ffinanzjati mill-Fond Agrikolu Ewropew dwar Gwida u Garanzija (FAEGG) mir-Repubblika Ċeka, l-Ungerija u s-Slovenja.
(2)
Fuq il-bażi tal-kontijiet annwali mressqin mill-Estonja, Ċipru, il-Latvja, il-Litwanja, Malta, il-Polonja u s-Slovakkja dwar in-nefqa fil-qasam tal-mizuri tal-iżvilupp rurali, flimkien mal-informazzjoni meħtieġa, il-kontijiet tal-aġenziji tal-pagamenti msemmija fl-Artikolu 6(2) tar-Regolament tal-Kunsill (KE) Nru 1290/2005 tal-21 ta’ Ġunju 2005 dwar il-finanzjament tal-Politika Agrikola Komuni (5) kienu approvati għas-snin finanzjarji tal-2005 (6), l-2006 (7), l-2007 (8), l-2008 (9) u l-2009 (10). Id-deċiżjonijiet ta’ approvazzjoni rispettivi ġew adottati.
(3)
Id-data tal-eliġibbiltà finali għall-programmi tal-Istrument Temporanju tal-Iżvilupp Rurali (is-STŻR) ġiet stabbilita għall-31 ta’ Diċembru 2008. Estensjoni tad-data tal-eliġibbiltà finali ngħatat lill-Estonja, lil Malta u lis-Slovakkja. L-ispejjeż imġarrba bejn is-16 ta’ Ottubru 2008 u t-30 ta’ Ġunju 2009 ġew iddikjarati fil-kontijiet annwali tal-2009; għalhekk, id-deċiżjonijiet tal-approvazzjoni tal-kontijiet imsemmija hawn fuq japprovaw in-nefqa sħiħa mġarrba taħt dawn il-programmi.
(4)
L-Artikolu 32(3) tar-Regolament tal-Kunsill (KE) Nru 1260/1999 jipprovdi li l-ħlasijiet totali kkombinati li jsiru fir-rigward tal-programm, qabel il-ħlas tal-bilanċ finali, ma għandhomx jaqbżu l-95 % tal-impenn Komunitarju għall-programm.
(5)
Għan-nefqa għall-iżvilupp rurali koperta bl-Artikolu 3(4) tar-Regolament (KE) Nru 27/2004, il-bilanċ finali li għandu jitħallas jew li għandu jkun irkuprat għandu jiġi kkalkulat fuq il-bażi tal-aħħar deċiżjoni ta’ approvazzjoni tal-kontijiet u fuq informazzjoni addizzjonali pprovduta mill-Estonja, Ċipru, il-Latvja, il-Litwanja, Malta, il-Polonja u s-Slovakkja skont il-premessa (6) t’hawn taħt.
(6)
Fid-dawl tal-għeluq tal-programmi ta’ Żvilupp Rurali Tranżizzjonali, l-Istati Membri kkonċernati ntalbu jipprovdu informazzjoni dwar id-djun pendenti fir-rigward tal-programmi. Id-dejta dwar id-djun kienet ivverifikata u kkunsidrata mill-Kummissjoni meta ġie kkalkulat il-bilanċ finali.
(7)
Skont l-Artikolu 30(2) tar-Regolament (KE) Nru 1290/2005, din id-Deċiżjoni ma tagħmilx ħsara lil deċiżjonijiet meħuda sussegwentement mill-Kummissjoni li jeskludu mill-finanzjament tal-Unjoni Ewropea nefqa li ma jiġix effettwat skont ir-regoli tal-Unjoni Ewropea,
ADOTTAT DIN ID-DEĊIŻJONI:
Artikolu 1
L-ammonti tal-bilanċ finali li jistgħu jkunu rkuprati minn kull Stat Membru jew li għandhom jitħallas lilu skont din id-Deċiżjoni fil-qasam tal-miżuri tal-iżvilupp rurali applikabbli fl-Estonja, Ċipru, il-Latvja, il-Litwanja, Malta, il-Polonja u s-Slovakkja, huma stabbiliti fl-Anness.
Artikolu 2
Din id-deċiżjoni tiddetermina l-bilanċi finali tal-programmi ta’ Żvilupp Rurali Tranżizzjonali li jibqa’ ffinanzjati mill-Fond Agrikolu Ewropew dwar Gwida u Garanzija (l-FAEGG).
Artikolu 3
Din id-Deċiżjoni hija indirizzata lir-Repubblika tal-Estonja, lir-Repubblika ta’ Ċipru, lir-Repubblika tal-Latvja, lir-Repubblika tal-Litwanja, lir-Repubblika ta’ Malta, lir-Repubblika tal-Polonja u lir-Repubblika Slovakka.
Magħmul fi Brussell, it-3 ta’ Diċembru 2010.

Metadata:
Eurovoc Level 1 Categories: 100161
100144
100152
100156
Eurovoc Level 2 Categories: 100277
100283
100177
100230
100282
100245
Eurovoc Level 3 Categories: 5655
2442
5781
5283
5087
122
2106
1005
912
c_b2c019c8
914
911
2200
1155
All Eurovoc Categories: 1774
2442
2543
5619
5706
5709
5859
5989
6013
979